ทองคำปิดบวก 3 ดอลล์
สัญญาทองคำตลาดนิวยอร์กปิดบวก 3 ดอลลาร์ ที่ 1,386 ดอลลาร์/ออนซ์ หลังข้อมูลเศรษฐกิจจีนอ่อนแอหนุนแรงซื้อ
11 มิ.ย. 2556

สัญญาทองคำตลาดนิวยอร์กปิดบวก 3 ดอลลาร์ ที่ 1,386 ดอลลาร์/ออนซ์ หลังข้อมูลเศรษฐกิจจีนอ่อนแอหนุนแรงซื้อ
สัญญาทองคำตลาด COMEX (Commodity Exchange) ส่งมอบเดือนส.ค.เพิ่มขึ้น 3 ดอลลาร์ หรือ 0.22% ปิดที่ 1,386 ดอลลาร์/ออนซ์
ขณะที่สัญญาโลหะเงินส่งมอบเดือนก.ค.เพิ่มขึ้น 18.2 เซนต์ ปิดที่ 21.925 ดอลลาร์/ออนซ์  ส่วนสัญญาโลหะทองแดงส่งมอบเดือนก.ค.ลดลง 3.80 เซนต์ ปิดที่ 3.2305 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1506.90 ดอลลาร์/ออนซ์ พุ่งขึ้น 4.30 ดอลลาร์ และสัญญาพัลลาเดียมส่งมอบเดือนก.ย.ปิดที่ 769.40 ดอลลาร์/ออนซ์ ร่วงลง 8.20 ดอลลาร์
สัญญาทองคำร่วงลงหลังจากจีนเปิดเผยข้อมูลเศรษฐกิจที่อ่อนแอลง โดยสำนักงานสถิติแห่งชาติจีน (NBS) รายงานว่า ผลผลิตมูลค่าเพิ่มภาคอุตสาหกรรมจีนเดือนพ.ค.ปรับตัวสูงขึ้น 9.2% เมื่อเทียบรายปี ลดลงจากเดือนเม.ย.ซึ่งขยายตัว 9.3% ขณะที่มูลค่าการค้าระหว่างประเทศโดยรวมของจีนในเดือนพ.ค.ขยายตัวเพียง 0.4% เมื่อเทียบรายปี สู่ระดับ 3.451 แสนล้านดอลลาร์ ซึ่งลดลงอย่างมากจากที่ขยายตัว 15.7% ในเดือนเม.ย.